NaiveNeuron/SloPal huggingface dataset:
M. Fronc, minister školstva SR: (2004-01-20):
Predkladaný návrh zmluvy vytvára východiskový rámec pre oblasť výchovy a vzdelávania, ktorá je poskytovaná na základe záujmov občanov Slovenskej republiky. Predmetná zmluva rieši túto oblasť obdobným spôsobom, ako je riešená aj v iných krajinách Európy. Pri jej tvorbe sme vychádzali z krajín, ktoré majú podobné spoločenské a historické pozadie, ako aj štatistické zloženie obyvateľov vo vzťahu k príslušnosti ku katolíckej cirkvi. Napríklad môžem uviesť Chorvátsku republiku, kde je takáto zmluva takisto podpísaná. Na príprave pracovného materiálu sa v rámci pracovných rokovaní podieľa spoločná pracovná skupina. Za Slovenskú republiku v zložení, ktoré som určil ja ako minister školstva a za katolícku cirkev v zložení určenom predsedom Konferencie biskupov Slovenska z poverenia Svätej stolice. Na rokovaniach bol vypracovaný spoločný návrh Zmluvy medzi Slovenskou republikou a Svätou stolicou o katolíckej výchove a vzdelávaní. Materiál bol po prvýkrát prerokovaný a schválený vo vláde dňa 9. júla 2003. Svätá stolica predložila k nemu v decembri 2003 návrh pripomienok, ktoré sú obsiahnuté v predkladacej správe. Uvedené pripomienky sa týkali otázok patriacich do pôsobnosti Svätej stolice, nemali charakter pozmeňujúcich vecných pripomienok, ale iba precizovali text niektorých ustanovení a boli v upravenom znení zmluvy akceptované. Nové upravené znenie bolo schválené na rokovaní vlády dňa 14. januára 2004. Uvedená zmluva upravuje otázky týkajúce sa slobody myslenia, náboženského vyznania viery, ako aj práva na vzdelanie a je prezidentskou zmluvou medzinárodného charakteru v oblasti ľudských práv podľa čl. 7 ods. 4 Ústavy Slovenskej republiky, ktorá si vyžaduje pred ratifikáciou prezidentom Slovenskej republiky súhlas Národnej rady Slovenskej republiky podľa čl. 86 písm. d) Ústavy Slovenskej republiky. Z toho dôvodu je navrhovaná zmluva zmluvou medzinárodnou podľa čl. 7 ods. 5 Ústavy Slovenskej republiky, ktorá má prednosť pred zákonmi. Panie poslankyne, páni poslanci, prosím vás o podporu tejto zmluvy. Ďakujem.
Mego, Jaroslav, poslanec NR SR (2024-10-23):
Vážený pán predsedajúci, vážené panie poslankyne, páni poslanci, k uvedenému zákonu nevystúpil ani jeden poslanec. Pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predsedajúci, dajte, prosím, hlasovať o bodoch 1 až 5 spoločnej správy spoločne s odporúčaním gestorského výboru schváliť.
Grendel, Gábor, podpredseda NR SR (2021-03-17):
(Hlasovanie.) Prítomných 124 poslancov, za 32, proti 35, zdržalo sa 55, nehlasovali 2. Konštatujem, že Národná rada sa uzniesla, že nebude pokračovať v rokovaní o návrhu tohto zákona. Teraz prosím povereného člena ústavnoprávneho výboru pána poslanca Matúša Šutaja Eštoka, aby uviedol hlasovanie v prvom čítaní o návrhu poslancov Kotlebu, Schlosára, Beluského, Mizíka a Krupu na vydanie ústavného zákona, ktorým sa mení a dopĺňa ústavný zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu (tlač 443), bod 35 schváleného programu, nech sa páči, pán poslanec. (Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Martina Beluského, Stanislava Mizíka a Petra Krupu na vydanie ústavného zákona, ktorým sa mení a dopĺňa ústavný zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov , tlač 443.)
Frešo, Pavol, poslanec NR SR (2014-11-25):
Ďakujem veľmi pekne, pani predsedajúca. V zmysle rokovacieho poriadku navrhujem presunúť hlasovanie o tlači č. 1122 vládny návrh zákona o dani z motorových vozidiel a o zmene a doplnení niektorých zákonov, bod č. 9, pred hlasovanie o tlači č. 1170, 1271, vládny návrh zákona o štátnom rozpočte na rok 2015 a návrh rozpočtu verejnej správy na roky 2015 a 2017. Odôvodnenie. Vládny návrh zákona o dani z motorových vozidiel považujú mnohé samosprávy za hrubý zásah do samosprávnych kompetencií vyšších územných celkov a žiadajú, aby Národná rada Slovenskej republiky predložený návrh zákona neschválila. K tejto výzve sa pripojili okrem zastupiteľstva Bratislavského samosprávneho kraja aj Mestské zastupiteľstvo v Bratislave, v Senci, v Stupave, v Malackách a dokonca aj zastupiteľstvo mesta Martin, ktoré sa nachádza na území Žilinského samosprávneho kraja. Takže poprosím, keďže tam bolo jednomyseľné hlasovanie, aby sme zobrali názor zastupiteľov... (Prerušenie vystúpenia časomerom.)
R. Zajac, minister zdravotníctva SR: (2005-02-03):
Budem citovať riaditeľa Všeobecnej zdravotnej poisťovne Svätopluka Hlavačku, ktorý povedal, keď mu príde prvý podnet, aby mohol konať, začne konať a viem o tom podľa vyjadrenia predsedníčky Úradu pre dohľad, že takýto podnet už majú a konať budú.
V. Palko, poslanec: (2002-08-20):
Pán podpredseda, prosím, aby ste otvorili rozpravu k tomuto návrhu. I. Presperín, podpredseda NR SR: Ďakujem, pán poslanec, prosím, zaujmite svoje miesto pre spravodajcov. Otváram rozpravu k tomuto bodu programu. Písomne nebol nikto prihlásený, pýtam sa, kto sa hlási do rozpravy ústne. Pán poslanec Langoš. Ešte niekto? Nie. Končím možnosť prihlásiť sa do rozpravy ústne. Dávam slovo poslancovi Jánovi Langošovi. J. Langoš, poslanec: Ďakujem pekne za slovo, pán predsedajúci. Dámy a páni, dovoľte, bol som predkladateľom tohto zákona, dovoľte, aby som veľmi krátko a stručne pripomenul, o čo v tomto zákone ide, aký je zámer, a niekoľko poznámok možno k aplikačnej praxi. Zámerom zákona je zaviesť novú definíciu, teda pojem tajné služby, ktorými je podľa tohto zákona Slovenská informačná služba a Vojenské spravodajstvo. Zavádza sa nová podmienka pre prácu v týchto tajných službách, a to je podmienka spoľahlivosti, ktorú nespĺňajú tí, ktorí, od účinnosti zákona pre novopríjmaných, tých, ktorí boli príslušníkmi Zboru národnej bezpečnosti, zaradenými v zložke Štátnej bezpečnosti, myslím do februára 1990, keď boli organizačným rozkazom ministra vnútra zrušené zložky Štátnej bezpečnosti. V prechodných ustanoveniach zákon hovorí, že tí príslušníci tajných služieb, ktorí boli zaradení v zložke Štátnej bezpečnosti, budú preverení Národným bezpečnostným úradom pre ďalšiu prácu v tajných službách, tí, ktorí nebudú preverení, tí môžu využiť trojmesačnú lehotu a ukončiť služobný pomer a odísť s plnými náležitosťami. Kancelárii prezidenta republiky sa nepodarilo zhromaždiť ani jeden závažný dôvod, ktorý by zabránil aplikačnej praxi, teda výkonu práva tohto zákona. Stala sa však jedna vec, že ústavné právo prezidenta sa dostalo do konfliktu s ústavným právom parlamentu. Prezident má ústavné právo vrátiť parlamentu zákon, ale parlament môže prelomiť suspenzívne veto kvalifikovanou väčšinou, teda 76 hlasmi, a zákon opätovne prijať. Avšak v tomto konkrétnom prípade schválený zákon alebo schválené znenie zákona hovorí o účinnosti 1. júla tohto roka a podľa už kedysi prijatého rozhodnutia ústavného súdu takýto zákon nemôže vyjsť v Zbierke zákonov, respektívne ak vyjde v Zbierke zákonov, potom bude neplatný. Teda rokovací poriadok parlamentu ukladá alebo dáva možnosť vyjadrovať sa len k pripomienkam prezidenta a hlasovať o prezidentom vrátenom zákone. Ja si dovolím vysloviť svoj názor. Ústavné právo parlamentu prelomiť suspenzívne veto, ústavnému právo nemôže brániť ustanovenie jednoduchého zákona, zákona o rokovacom poriadku, ktorým si parlament upravuje svoje vnútorné pomery a svoje rokovanie a rokovací poriadok, a teda dovolím si navrhnúť pozmeňujúci návrh, o ktorom navrhujem, aby sa hlasovalo pred hlasovaním o zákone ako o celku, a ten pozmeňujúci návrh znie, čl. 3 znie: „Tento zákon nadobudne účinnosť 1. októbra 2002“. Ďakujem za pozornosť.
Zmajkovičová, Renáta, podpredsedníčka NR SR (2013-06-17):
Pán poslanec, budete reagovať? Pán poslanec Galko, nech sa páči.
P. Hrušovský, predseda NR SR: (2005-01-19):
(Hlasovanie.) 138 prítomných, 134 za návrh, 2 sa zdržali, 2 nehlasovali. Návrh sme schválili. Poprosím teraz pána poslanca Abrhana, aby z poverenia výboru pre verejnú správu predniesol hlasovania k vládnemu návrhu zákona o vojnových hroboch (tlač 981). Nech sa páči, pán poslanec.
Jurinová, Erika, podpredsedníčka NR SR (2014-05-28):
S reakciou na faktické poznámky, pán poslanec Simon.
Paška, Pavol, predseda NR SR (2012-11-06):
Hlasujeme. (Hlasovanie.) 136 prítomných, 40 za, 13 proti, 82 sa zdržalo, 1 nehlasoval. Teraz je to jednoduché, pán poslanec, nebudeme pokračovať.
D. Jarjabek, poslanec: (2001-10-23):
Ďakujem za pozornosť. J. Migaš, predseda NR SR: Pán poslanec Oberhauser. Proce-durálny návrh? V. Oberhauser, poslanec: Áno. Pán predseda, dávam proce-durálny návrh, aby k veci sa vyjadril ústavnoprávny výbor, nakoľko v minulosti k informáciám boli stanoviská poslancov z lavíc. Čiže ja neviem, či sa vtedy porušil rokovací poriadok, alebo chcete porušiť rokovací poriadok teraz? Čiže nech pán predseda Orosz za ústavno-právny výbor dá záväzný výklad, či nie je možné na informácie reagovať. Ďakujem. J. Migaš, predseda NR SR: Pán poslanec Gašparovič, procedurálny.
P. Hrušovský, predseda NR SR: (2004-02-03):
Poprosím pána poslanca Reháka, aby z poverenia výboru pre hospodárstvo, privatizáciu a podnikanie Národnú radu informoval o stanovisku gestorského výboru k predloženému návrhu.
Vitteková, Anna, poslankyňa NR SR (2011-07-13):
Je to tá neúčasť obvineného.
Mojš, Milan, poslanec NR SR (2015-02-03):
Pán predseda, keďže sme odhlasovali body zo spoločnej správy, dajte hlasovať o tom, že prerokovaný vládny návrh zákona prerokujeme v treťom čítaní ihneď. Prosím, dajte hlasovať.
Verešová, Anna, poslankyňa NR SR (2017-06-20):
Ďakujem za slovo a ďakujem aj kolegyni Gaborčákovej, že sa opäť, ju zaujala aj časť zo správy o domácom násilí. Ja by som tak cez ňu chcela tiež na jednej strane pochváliť, alebo teda uznať Generálnej prokuratúre ten skutok, ten počin, ktorý keď založili, keď zriadili telefonickú linku bezplatnú aj e-mailovú, aj e-mailovú adresu. Zo správy som si vlastne prečítala, že tých trestných činov z nahlásených hlasových správ nebolo zase až tak veľa, a možno by som bola aj rada, keby ešte v reči pán generálny prokurátor možno aj nám ho povedal, že k tejto správe, tejto časti správy, ktorá sa venuje domácemu násiliu, že či ešte neuvažujú, aby, aby aj e-mailová adresa, aj tá telefonická linka pomoci bola možno teda ešte viacej spropagovaná, alebo teda že či ako vyhodnocujú tú efektivitu, lebo som určite za to, aby každý takýto nástroj zostal v účinnosti, ale možno ho treba ešte nejako vylepšiť, aby, aby naozaj bol aj vysoko efektívny.
Glváč, Martin, podpredseda NR SR (2019-06-24):
Pýtam sa, či sa chce do rozpravy prihlásiť niekto ústne. Nie je tomu tak, končím možnosť prihlásiť sa vyhlasujem všeobecnú rozpravu za skončenú. Pani navrhovateľka, chcete zaujať stanovisko? Nech sa páči.
Sopko, Miroslav, poslanec NR SR (2017-12-12):
Ďakujem za slovo. Tentoraz ako nevystúpim v záverečnom slove, ale takto cez faktickú poznámku chcem podporiť tiež tento návrh zákona. Trošku by som polemizoval nad úvodným vyjadrením pani poslankyne, že sa nič nezmenilo. Podľa mňa sa skôr stav zhoršuje. A myslím si, že minimálne, minimálne je dôležité povedať to, že pri všetkých týchto opatreniach, ktoré sa navrhujú, pokiaľ nebudeme schopní zároveň vedieť vyčleniť aj potrebný balík peňazí, aby sme dokázali tieto potreby detí zabezpečovať, aby všetky tieto služby sme im mohli poskytnúť, môžeme mať sebalepšie zákony, nepohneme sa nikam. To znamená, schválením legislatívnych zmien vždy môžeme urobiť len ten prvý krok, ale vždy s ním zároveň musíme robiť aj ten ďalší. To znamená, vyčleniť potrebný finančný balík na to, aby sme dokázali naozaj myslieť na potreby týchto detí. Tieto rodiny sú naozaj často na konci so silami. Poznal som to aj zo svojej osobnej praxe, kým som ešte učil. Videl som to na vlastné oči. Deti so zdravotným znevýhodnením chcú tiež radostne fungovať v školách a prijímať vedomosti. Takto iba zisťujú, aký život ich v budúcnosti čaká. Ďakujem.
Figeľ, Ján, podpredseda NR SR (2015-02-10):
Vážené panie poslankyne, páni poslanci, otváram deviaty rokovací deň 46. schôdze Národnej rady Slovenskej republiky. Na dnešnom rokovaní o ospravedlnenie požiadali: Martin Fronc, Eva Horváthová, Ján Mičovský a Marián Záhumenský. Podľa schváleného programu teraz pristúpime k rokovaniu o Zameraní zahraničnej a európskej politiky Slovenskej republiky na rok 2015 . Materiál je uverejnený pod tlačou č. 1338 a spoločná správa z výborov má tlač 1338a. Teraz dávam slovo pánovi podpredsedovi vlády a ministrovi zahraničných vecí a európskych záležitostí Slovenskej republiky Miroslavovi Lajčákovi a prosím ho, aby materiál uviedol. Nech sa páči.
Schlosár, Rastislav, poslanec NR SR (2020-09-22):
Panie poslankyne, páni poslanci, pre tých z vás, ktorí tu v minulom volebnom období neboli, pripomínam, že náš návrh zákona, ktorý zdobrovoľňuje súčasné povinné očkovanie, v žiadnom prípade neruší možnosť lekárov vykonávať očkovanie ani možnosť občanov podstúpiť toto očkovanie v prípade, ak sú presvedčení o jeho účinnosti a význame, zároveň ale nenúti ani podstupovať očkovanie tých občanov, resp. ich detí, ktorí očkovanie odmietajú, a to nie z nejakej nezodpovednosti, ale len preto, že s ním majú v rodinách veľmi negatívne skúsenosti, alebo len preto, že sa rozhodli riadiť názormi tej skupiny lekárov, vedcov a iných odborníkov, ktorí navzdory obrovskému tlaku zo strany médií, politikov či svojich kolegov poukazujú na nebezpečnosť a neefektívnosť súčasného systému očkovania. Inými slovami, náš návrh ruší sankcie za odmietnutie očkovania, teda peňažnú pokutu, ktorá je v súčasnosti vo výške do 331 eur. (Ruch v sále a prerušenie vystúpenia predsedajúcim.)
Hrušovský, Pavol, podpredseda NR SR (2010-08-10):
Pán predseda, návrh by som poprosil.
Kolesík, Andrej, poslanec NR SR (2012-09-18):
Ďakujem. Pán predseda, dajte, prosím, hlasovať o bode 1 s odporúčaním neschváliť ho.
V. Veteška, podpredseda NR SR: (2008-05-15):
Prvý bude pán poslanec Simon hovoriť.
Baránik, Alojz, poslanec NR SR (2021-07-02):
Odhliadnuc od toho, že niektorí, niektorí členovia koalície sú pripravení sa spriahnuť s fašistami na tom, aby dosiahli svoju pravdu, pretože to považujú za niečo viac ako dodržiavane pravidiel, tak ja vám hovorím, že my dodržiavame pravidlá a trváme na tom, aby sa pravidlá dodržiavali na všetkých stranách. A tí, čo hovoria čokoľvek iné, jednoducho klamú. A pani Cigániková, pani Bittó Cigániková sa žiadneho porušenia pravidiel nedopustila a vy ju obviňujete z toho, čo mala právo urobiť. Čo mala právo urobiť, áno, silou, lebo sa to stalo veľakrát v minulosti, pretože takto parlament funguje. Nám sa tiež všeličo nepáči, čo sa tu v parlamente deje, ale musíme sa s tým zmieriť, pretože také sú pravidlá.
Bugár, Béla, podpredseda NR SR (2011-03-31):
Pán poslanec Raši, nech sa páči, môžete reagovať na faktické poznámky.
Szöllös, Ján, poslanec NR SR (2022-10-04):
V pohode. Pre všetkých, vyslovuje sa to Sólöš. (Reakcia predsedajúceho: „Sólöš.“ ) Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3, písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, predseda NR SR: (2003-04-23):
Konštatujem, že Národná rada Slovenskej republiky predmetný návrh zákona schválila. Ďakujem pánovi poslancovi Pásztorovi. Pristúpime k rokovaniu o vládnom návrhu zákona o strelných zbraniach a strelive a o zmene a doplnení niektorých zákonov, ktorý prerokúvame v druhom čítaní ako tlač 153. Spoločnú správu výborov máte ako tlač 153a. Prosím teraz, aby z poverenia vlády Slovenskej republiky predmetný návrh zákona uviedol a odôvodnil pán minister vnútra Vladimír Palko. Nech sa páči, pán minister, máte slovo.
Zmajkovičová, Renáta, podpredsedníčka NR SR (2012-10-23):
Ďalším ústne prihláseným do rozpravy je pán poslanec Hlina. Pripraví sa pani podpredsedníčka Jurinová. Nech sa páči, pán poslanec, máte slovo.
Šimečka, Michal, podpredseda NR SR (2024-01-23):
Ďakujem pekne. Pani poslankyňa Kalmárová.
T. Cabaj, podpredseda NR SR: (2009-06-17):
Otváram všeobecnú rozpravu. Konštatujem, že do rozpravy písomne sa neprihlásil nikto z poslancov. Teraz je možnosť prihlásiť sa do rozpravy ústne. Končím možnosť prihlásiť sa. Konštatujem, že do rozpravy sa prihlásili pani poslankyňa Klára Sárközy a Monika Gibalová. Slovo má pani poslankyňa Sárközy, pripraví sa pani poslankyňa Gibalová.
Grendel, Gábor, podpredseda NR SR (2020-12-02):
Prezentujme sa a hlasujme. (Hlasovanie.) Prítomných 129 poslancov, za 83, proti nikto, zdržalo sa 46 poslancov, hlasovali všetci prítomní. Konštatujem, že sme prijali uznesenie Národnej rady, ktorým sme schválili návrh rozpočtu Exportno-importnej banky na rok 2021. Teraz dávam slovo spoločnému spravodajcovi z výboru pre sociálne veci pánovi poslancovi Jánovi Herákovi, aby uviedol hlasovanie o návrhu uznesenia k návrhu rozpočtu Sociálnej poisťovne na rok 2021 (tlač 284). (Hlasovanie o návrhu uznesenia k návrhu rozpočtu Sociálnej poisťovne na rok 2021 a k rozpočtovému výhľadu na roky 2022 a 2023 , tlač 284.)
Pellegrini, Peter, predseda NR SR (2015-05-21):
Prezentujme sa a hlasujme. (Hlasovanie.) Prítomných 136 poslancov, proti bolo 77, zdržalo sa 59 poslancov. Tento návrh sme neschválili.
Martinák, Ľuboš, poslanec NR SR (2011-07-13):
Ďakujem za slovo. Pani poslankyňa Rosová, s mnohými vašimi vecami musím súhlasiť. Je pravda, že často v našej spoločnosti sú týrané šteniatka. Stávajú sa tovarom. Existuje u nás množstvo útulkov s nedostatočnými, z finančných dôvodov, výbehmi. Avšak citovali ste tu veľkú časť spoločnosti. S najvyššou pravdepodobnosťou sa jedná o rôzne spolky ochrany zvierat. Nemám proti týmto spolkom nič, ale mám niečo proti jednej veci. Sú tieto veľké časti spoločnosti, ako ste ich nazvali, odborne fundované, sú na to odborne fundované, aby vedeli, akou formou a hlavne do akej výšky sa má ustanoviť trestnoprávna zodpovednosť, či len pri pohľade na mesiac, áno, dáme to z jedného roka na dva roky alebo z jedného roka na tri roky? Ja mám za to, že prevychovať týchto občanov sa nám nepodarí represiou, resp. zvyšovaním represie. Už predtým som spomenul, a mám za to, že jedine prevenciou a hlavne prevenciou aj zriaďovaním rôznych psychologických poradní, ak poznáte takýchto ľudí aj vo svojom okolí, by sme mohli zvýšiť účinok, a nie represiou. Proti tomu som zásadne. A preto nebudem v tejto oblasti hlasovať za zvyšovanie trestu pre týchto ľudí. Tých treba liečiť, treba pôsobiť prevenciou a zástancovia ochrany zvierat a tých spolkov zvierat by skutočne v prvom rade mali sa zamerať ešte vo väčšej miere na osvetovú činnosť medzi našimi občanmi a hlavne mladými ľuďmi.
Zemanová, Anna, poslankyňa NR SR (2022-12-07):
Ďakujem pekne za slovo. Pán kolega, nemôžem súhlasiť s vaším konštatovaním, že v minulosti boli vyňaté z poľnohospodárskeho pôdneho fondu nejaké plochy, ktoré teraz ležia nejakým bokom v nejakých štatistikách a že sú naďalej využívané na ornú pôdu. V tom prípade dochádza k porušeniu zákona, kde je vlastník povinný zosúladiť užívanie pôdy s, alebo pozemku s tým, čo má napísané v katastri, to znamená, že ak tam má napísanú ostatnú plochu, tak vlastne nemôže ju užívať ako ornú pôdu. Ak tak chce robiť, tak vlastne je povinný dosiahnuť zmenu na katastri a návrat do kultúry, na ktorú ju využíva. Toto by mali aj kontrolovať, kontrolovať orgány, ktoré na to sú určené. Okresné úrady odborového pozemkového a lesného hospodárstva. Samozrejme, nerobia to, väčšinou to robia len pri vinohradoch, keď si niekto preklasifikuje vinohrad na, na trávnatý pozemok a následne vyklčuje vinohrad z dôvodu, že vlastne musel zosúladiť kultúru s tým, čo má na katastri. Čiže toto je, takéto konanie je protiprávne, protiprávne dopúšťa sa tomu vlastník pozemku, neplní si úlohu príslušný štátny orgán, ktorý má toto kontrolovať, a nebodaj ak ešte aj dostáva dotáciu cez PPA-čku na obrábanie takejto pôdy, tak to už potom je dvojnásobné konanie v rozpore so zákonom.
Číž, Miroslav, poslanec NR SR (2017-03-28):
Na všetko kašleme! Je to hrozné, pre mňa je toto veľmi nepekný deň. Je to tragická diskusia a pevne verím, že... (Prerušenie vystúpenia predsedajúcim.)
Bugár, Béla, podpredseda NR SR (2019-09-13):
Pani poslankyňa Kiššová.
Hrnčiar, Andrej, podpredseda NR SR (2019-05-14):
Prosím, prezentujme sa a hlasujme. (Hlasovanie) Prítomných 143, za 140, proti 1, zdržal sa 1, nehlasoval 1. Konštatujem, že sme schválili výbory. Teraz budeme hlasovať o 56. bode schváleného programu, ktorým je prvé čítanie o návrhu skupiny poslancov na vydanie zákona, ktorým sa dopĺňa zákon č. 600/2003 Z. z. o prídavku na dieťa (tlač 1482). Spravodajcom je člen výboru pre sociálne veci poslanec Ján Podmanický. Nech sa páči, pán poslanec. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov a ktorým sa dopĺňajú niektoré zákony , tlač 1482.)
Laurenčík, Milan, podpredseda NR SR (2022-06-14):
Ďakujem. Na vaše vystúpenie nebola faktická poznámka. Teraz v rozprave vystúpi pán poslanec Jozef Valocký. Pán poslanec nie je v sále, takže stráca poradie. Ďalším rečníkom prihláseným do rozpravy, pán poslanec Štefan Kuffa. Nie je v sále, stráca poradie. Ďalším rečníkom prihláseným do rozpravy je pán poslanec Tomáš Taraba. Ani pána poslanca Tarabu tu nevidím, takže stráca poradie. Ďalším rečníkom je pán poslanec Viliam Zahorčák. Pána poslanca Zahorčáka v sále nevidím, takže stráca poradie. Ďalším rečníkom prihláseným do rozpravy je pán poslanec Kristián Čekovský, predseda výboru, nech sa páči, máte slovo.
Matovič, Igor, poslanec NR SR (2015-12-11):
Pán premiér, ktorý teda určite niekde ste tam v zákulisí schovaný a pozeráte na monitore, chcel by som vám poďakovať za investíciu Jaguaru na Slovensku. Hoci teda, áno, mali by sme asi pozerať aj na to, že za akú cenu. Ale chcel by som vás v tejto súvislosti upozorniť na jeden podstatný fakt, ktorý viem, že veľmi ťažko sa bude vysvetľovať vašim voličom, ale dám si zase na tom záležať, aby som ho vysvetlil, že Jaguar na Slovensko neprišiel kvôli vám, ale napriek vám. Za osem rokov vašej vlády Slovensko zaznamenalo najdramatickejší pokles zahraničných investícií zo všetkých krajín V4. Pre vašich voličov, samozrejme, to vysvetlím veľmi, veľmi jednoducho. A to znamená, že za osem rokov vašej vlády ste najviac odstrašili zahraničných investorov a mali sme najväčší pokles zahraničných investícií v porovnaní s Poľskom, Maďarskom a Českou republikou. Áno, Jaguar vám jemne zlepšuje priemer. Jemne zlepšuje priemer. A môžme povedať teda zjednodušene, že ten pokles voči ostatným krajinám nebude desaťnásobný, ale bude asi štvornásobný. A myslím si, že toto je správny pohľad na vec a toto budeme vašim voličom vysvetľovať. Čiže Jaguar na Slovensko neprišiel kvôli Robertovi Ficovi, ale napriek Robertovi Ficovi. A nie je to prejavom toho, že urobil zo Slovenska investične atraktívnu krajinu, ale musíme sa pozrieť na osem rokov jeho vlády, kedy odstrašil všetkých možných zahraničných investorov, ktorí sem chceli prísť. Toto je jediná investícia vaša za osem rokov. Tým si nezlepšíte kredit.
Žitňanská, Lucia, ministerka spravodlivosti SR (2011-06-28):
Ďakujem. Veľmi krátko budem reagovať na faktickú poznámku pána poslanca Zajaca, pretože myslím si, že hovoril aj za mňa. Áno, som presvedčená o tom, že tento stav politickej strane SMER vyhovuje, vyhovuje jej prepletenie s mocou súdnou. A ja pôjdem ďalej, nielenže to vyhovuje politickej strane SMER, podstatné je, že to vyhovuje ekonomickým záujmom, ktoré stoja za stranou SMER. Preto ten zúrivý boj. Ďakujem. (Potlesk.)
J. Burian, poslanec: (2009-10-21):
Uvedené výbory prerokovali v stanovenom termíne uvedený vládny návrh zákona s tým, že bolo prijatých spolu 32 pozmeňujúcich návrhov. Gestorský výbor ho prerokoval takisto v stanovenom termíne a rozhodol nasledovne, o bodoch 1 až 32 hlasovať spoločne s odporúčaním gestorského výboru schváliť ich. Zároveň odporučil Národnej rade Slovenskej republiky schváliť vládny návrh zákona o dani z príjmov, ktorým sa mení a dopĺňa zákon č. 595/2003 Z. z., s pozmeňujúcimi a doplňujúcimi návrhmi s tým, že zároveň určil poslanca Jozefa Buriana za spoločného spravodajcu a súčasne ho poveril predniesť spoločnú správu výborov na schôdzi Národnej rady Slovenskej republiky a 2. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch. Skončil som, pán predseda, prosím, otvorte rozpravu.
Pollák, Peter, poslanec NR SR (2021-12-09):
Ďakujem pekne. Chcem dať na vedomie členom ľudskoprávneho výboru vzhľadom na to, že nebola úspešná ani druhá voľba, že v blízkej dobe im určite príde nejaký informačný mail k tomu, akým spôsobom teda zaujmeme stanovisko k ďalšej voľbe, a teda možno aj k ďalšiemu vypočúvaniu, čiže v blízkej dobe očakávajte mail od tajomníčky výboru, kde si určíme teda pravidlá k tomu, ako bude prebiehať ďalší výbor. Ďakujem pekne.
Gál, Gábor, minister spravodlivosti SR (2019-10-24):
Ďakujem pekne za slovo. Na rokovanie Národnej rady Slovenskej republiky predkladám materiál návrh na vyslovenie súhlasu s čiastočným odvolaním a zmenou výhrady a doplnením vyhlásení Slovenskej republiky k Druhému dodatkovému protokolu k Európskemu dohovoru o vzájomnej pomoci v trestných veciach. Reagujúc na aplikačnú prax a zmeny v legislatíve Slovenskej republiky sa navrhuje čiastočné odvolanie a zmeny výhrady, ktorú uplatnila Slovenská republika uznesením Národnej rady Slovenskej republiky č. 1067 zo dňa 25. júna 2004. Slovenská republika vtedy v celom rozsahu uplatnila možnosť neuplatňovať články 16, 17, 19 a v zmysle článku 33 odsek 2 a uplatnila výhradu k článku 18. Vzhľadom na čiastočné odvolanie uplatnenej výhrady je potrebné doplniť nové vyhlásenia k článkom 17, 19 a 20, pre ktoré je potrebné určiť orgány, ktoré majú byť žiadosťou o právnu pomoc adresované. Zároveň je potrebné doplniť vyhlásenia k článku 26 protokolu. Súčasne sa navrhuje zmeniť výhradu vo vzťahu k článku 18 a doplniť vyhlásenie k článku 4 Druhého dodatkového protokolu, aby znenie reflektovalo aktuálnu úpravu v Trestnom poriadku Slovenskej republiky. Materiál je technického charakteru s vplyvom na aplikačnú prax v oblasti justičnej spolupráce v trestných veciach a bol vypracovaný v úzkej spolupráci s Generálnou prokuratúrou Slovenskej republiky. Detailnejšia informácia, dôvod zmien je uvedená v predkladacej správe. Ja poprosím o podporu tohto materiálu. Ďakujem.
Kollár, Boris, predseda NR SR (2021-07-02):
Prosím, prezentujme sa a hlasujme. (Hlasovanie.) Prítomných 101, za 78, proti 3, zdržali sa 20.	Konštatujem, že uvedený návrh sme schválili.
Figeľ, Ján, podpredseda NR SR (2013-12-11):
Ďakujem pekne. Ďalším rečníkom prihláseným do rozpravy je pán Richard Sulík, nie je prítomný, takže stráca poradie, Jozef Viskupič, podobne, Gabriel Csicsai, detto, Miroslav Číž nie je prítomný, Radoslav Procházka takisto nie je v sále, Arpád Érsek nie je prítomný, Eva Hufková nie je neprítomná. Takže, áno, Andrej Hrnčiar, možno nečakane, ale dôvodne. Nech sa páči, pán kolega.
P. Hrušovský, predseda NR SR: (2004-12-14):
(Hlasovanie.) 130 prítomných, 116 za návrh, 1 proti, 12 sa zdržalo, 1 nehlasoval. Návrh sme schválili. Teraz poprosím pána poslanca Abrhana, aby z poverenia výboru pre verejnú správu predniesol návrhy uznesení k prerokúvanému vládnemu návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov , ktorý prerokúvame ako bod 54, tlač 918.
Blanár, Juraj, podpredseda NR SR (2023-05-09):
Takže, pán poslanec Krajčír, máte slovo.
P. Hrušovský, podpredseda NR SR: (2001-12-04):
J. Volf, poslanec: No sme za, no už keď sme boli za pripomienku, tak už sme aj za celok, nie. Áno, nechám to na teba.
Bittó Cigániková, Jana, poslankyňa NR SR (2021-02-05):
Ďakujem pekne. Možno viete, že som ako mamička s dvoma deťmi, ktorá teda chcela byť s nimi a zároveň nežiť iba z nejakého rodičovského príspevku, tak som založila súkromnú škôlku, z ktorej je dnes sieť jaslí a škôlok v Bratislave. Bolo to ešte v roku 2009, dnes sa tomu nevenujem, ako vidíte, venujem sa politike, ale mám teda za tie roky bohaté skúsenosti. A poviem vám, že tieto, tieto ihriská, to je taká strašná a tak strašne zbytočná byrokracia, že neviem, či som niekedy stretla väčšiu. Ešte možno tá výška umývadielok možno, možno je väčšia. Podstata je v tom, že vy vlastne ste povinný kúpiť, kúpiť nejakú, nejakú, nejaké také to ihrisko alebo prvky oveľa drahšie. Priemerne to vychádza ako desaťkrát drahšie ako, ako prvky, ktoré kúpite legálne v obchode na webovej stránke, ktoré majú certifikát, všetky schválenia a spadajú pod rovnaké kontroly. Taká, takáto hojdačka jednej značky, ktoré má skratku LT, ktorá, nechcem robiť reklamu, preto to nechcem povedať celé, ktorá je úplne ideálna pre napríklad menšie deti. Lebo my sme mali aj jasličky pod tri roky. Pre deti pod tri roky ani nezoženiete certifikované ihrisko. Tak takáto značka stojí tam, hojdačka stojí 500 euro, zatiaľ keď si to musím kúpiť u toho certifikovaného, teda prepáčte, to neni certifikované jedno aj druhé, ale u toho, kto má štempel štátny. Tak tam stojí taká istá hojdačka 5-tisíc euro. A viete, kde sa to premietne, kolegovia? Premietne sa to na školnom. Všetky tie jasličky a škôlky, ktoré toto kupujú, to, samozrejme, musia premietnuť na školnom. A ešte jednu vec vám poviem. My sme to, samozrejme, my sme, my sme to vyriešili takto. My sme si kúpili aj to certifikované a potom aj tie, na ktorých deti môžu normálne fungovať. Tie certifikované sme opáskovali, lebo boli nebezpečné pre tie deti. Lebo to bolo samé drevo a kov, ale schválili nám to, tak sme to mohli mať. A používali sme tie druhé. Ale od 2009 nikdy, nikdy, ani jedenkrát, a to som mala štyri jasle a škôlky, ani jedinýkrát neprišla kontrola, ale pekne každýkrát sme museli cvakať za všetky kont... za všetky tie pravidelné... (Prerušenie vystúpenia časomerom.)
Šeliga, Juraj, podpredseda NR SR (2020-11-24):
Ďakujem. Prezentujme sa, prosím, a hlasujme. (Hlasovanie.) Prítomných 136, za 85, proti 5, zdržalo sa 46, hlasovali všetci prítomní. Konštatujem, že sme v treťom čítaní . Otváram rozpravu a zároveň sa pýtam, kto sa hlási do rozpravy. Nikto, vyhlasujem rozpravu za skončenú. Pán spravodajca, prosím, uveďte hlasovanie o návrhu zákona ako o celku s odporúčaním gestorského výboru.
Blanár, Juraj, podpredseda NR SR (2022-06-15):
Ďakujem. Môžete zaujať miesto určené pre navrhovateľa. Teraz dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, pánovi poslancovi Augustínovi Hambálkovi, aby predniesol spravodajskú informáciu.
Žiga, Peter, podpredseda NR SR (2023-12-15):
Vážené panie poslankyne, vážení páni poslanci, otváram siedmy rokovací deň 6. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Ján Blcháč, Vladimír Faič, Július Jakab, Rastislav Krátky a František Majerský. O ospravedlnenie neúčasti z dôvodu práceneschopnosti požiadali poslanci Zdenka Mačicová, František Mikloško a Anna Záborská. Pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy, tlač 90. Prosím ministra spravodlivosti Slovenskej republiky Borisa Suska, aby zaujal miesto určené pre navrhovateľov, a spoločného spravodajcu z výboru pre verejnú správu a regionálny rozvoj poslanca Romana Malatinca, aby zaujal miesto určené pre spravodajcov. Ďalším v poradí z písomne prihlásených rečníkov do rozpravy je poslanec Igor Matovič za klub volebnej koalície SLOVENSKO, ktorému odovzdávam slovo. Pripraví sa poslanec Ondrej Dostál za klub SaS. (Pokračovanie rokovania o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 90.)
Mojš, Milan, poslanec NR SR (2013-09-03):
Súčasne odporúčam v zmysle § 74 ods. 1 zákona Národnej rady o rokovacom poriadku a v súlade s rozhodnutím predsedu Národnej rady č. 591 zo 16. júla 2013 prideliť v druhom čítaní na prerokovanie tento návrh okrem Výboru Národnej rady pre financie a rozpočet aj Ústavnoprávnemu výboru NR a Výboru Národnej rady pre hospodárske záležitosti. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Prosím, dajte hlasovať.
Z. Horváth, poslanec: (2009-11-04):
Najprv budem reagovať na pána Haleckého, predsedu výboru. Pán predseda, pán kolega, som z toho veľmi smutný, keď predkladám návrh, taký návrh, ktorý dáva financie do sociálneho systému, a vy ako predseda tohto výboru ešte poviete, že za to, že je opozičný, tak ho nepodporíte. Naozaj som očakával, že aspoň v tomto prípade zdvihnete za takýto pozmeňujúci návrh ruku, lebo skutočne pridávame a ja som aj navrhol, odkiaľ môžeme tie financie ubrať, kde nie sú potrebné, kde naozaj štyri roky mrhá tými peniazmi Fond národného majetku, nakoľko táto vláda sa rozhodla neprivatizovať. Čiže úplne tie financie sú vyhodené oknom. K poslankyni Sárközy. Ďakujem pekne, pani kolegyňa. Áno, máš pravdu, žiaľ, môžeme robiť čokoľvek, toto tu ešte nebolo v tejto Národnej rade, že akýkoľvek, ale akýkoľvek návrh z radov opozície, všetko je zmietnuté zo stola. Čiže naozaj nemá význam tu v tejto Národnej rade v tomto volebnom období v opozícii pracovať. K pani poslankyni Tóthovej. Krízu nespôsobili naši ľudia. V tom s vami súhlasím. A kto ju má riešiť? Totiž si myslím, že to má byť práve vládna koalícia aj z toho titulu, že ak krízu chce riešiť opozícia, ju nepočúvate. Čo sa týka rastu chudoby, no, žiaľ, áno, len je to výsledkom vášho vládnutia. Je to výsledok vášho vládnutia. Ďakujem. (Potlesk.)
Hort, Milan, podpredseda NR SR (2011-04-01):
Ďalej s faktickou poznámkou sa prihlásil pán poslanec Peter Markovič, pán spravodajca. Nech sa páči.
Bugár, Béla, podpredseda NR SR (2011-11-30):
Vyhlasujem rozpravu o tomto bode programu za skončenú. Pán podpredseda vlády, chcete zaujať stanovisko k rozprave? Nech sa páči.
Paška, Pavol, predseda NR SR (2012-07-26):
Hlasujeme. (Hlasovanie.) 141 prítomných, 113 bolo za, 26 sa zdržalo, 2 nehlasovali. Tieto body sme schválili.
Hrnčiar, Andrej, podpredseda NR SR (2017-05-17):
Ďakujem. Pýtam sa, či sa chce niekto prihlásiť do rozpravy ústne. Končím možnosť nahlásiť sa ústne do rozpravy. Dve ústne prihlášky. Nech sa páči, pani poslankyňa Jurinová.
Paška, Pavol, predseda NR SR (2014-11-09):
Pán poslanec Hlina, procedurálny návrh.
Obrimčáková, Bibiána, poslankyňa NR SR (2012-09-20):
Ďakujem za slovo. Pán poslanec, ja som presvedčená, že ak uvádzané obsahové zmeny, ktoré sú navrhnuté v predkladanom zákone v príslušných ustanoveniach sa budú dodržiavať všetkými zainteresovanými stranami, prinesú prospech stredným odborným školám, no predovšetkým ich samotným absolventom, ktorí sa uplatnia na trhu práce. Som si istá, že ak sa do rozhodovania samosprávneho kraja zavedú reálne kritériá kvality, odstráni sa podozrievanie, šírené niektorými občianskymi združeniami, asociáciami z jednostranného posudzovania možností otvárania prvých ročníkov a príslušných študijných odborov. Som naozaj rada, že sa vlastne aj v rámci toho prijal môj poslanecký návrh, ktorým som chcela zobjektívniť schvaľovací proces samosprávneho kraja doplnením merateľných kritérií pri určovaní počtu tried prvých ročníkov stredných škôl vo svojej územnej pôsobnosti pre prijímacie konanie v nasledujúcom školskom roku. Čo iné by malo rozhodovať, ak nie kvalita dosiahnutých výsledkov vo výchovno-vzdelávacom procese? Veď všetkým by malo byť jasné, že ak chceme, aby naša mladá generácia nepostávala na úradoch práce, musí jej byť poskytnuté také vzdelanie, ktoré jej zaručí uplatnenie sa na trhu práce, a to nielen doma, ale aj v zahraničí. Viem, že táto úloha v súčasných ekonomických podmienkach celej Európy a tým, samozrejme, aj Slovenska, nie je ľahká. Z uvedeného dôvodu by sme mali spoločne hľadať cesty a spoločne hľadať aj riešenia, východiská a nie sa osočovať nepodloženými a neoverenými argumentmi a domnienkami. Zastávam teda názor, že zainteresovaním a osobným angažovaním všetkých, ktorí sú... (Prerušenie vystúpenia časomerom.)
Kollár, Boris, predseda NR SR (2022-02-08):
Vážené kolegyne, vážení kolegovia, dovoľte, aby som vás informoval o závere poslaneckého grémia, kde sme sa dohodli na tom, aby sme naďalej mohli nerušene prerokovať túto schôdzu, aby sme nenarúšali piskotom alebo akýmikoľvek inými obštrukciami túto schôdzu. Dohoda mala byť vzadu v grémiu dohodnutá medzi všetkými koaličnými a opozičnými partnermi a mala znieť asi nasledovne, že prihlási sa do rozpravy ako podpredseda parlamentu pán poslanec Blanár, pán podpredseda, a prečíta text, ktorý chcel predniesť v Národnej rade pán generálny prokurátor Žilinka. S týmto, samozrejme, súhlasila a bola ochotná týmto spôsobom koalícia ustúpiť opozícii. A rozmýšľali sme nad tým, že o devätnástej to ukončíme. Ale mňa veľmi mrzí, že bolo to znova politicky zneužité vonku na námestí. Dostal som medzi časom, aj na základe týchto vecí som dostal procedurálny návrh, ktorý vám teraz prečítam: „Vzhľadom na to, že počas rokovania 57. schôdze Národnej rady Slovenskej republiky opakovane prichádza k narušovaniu poriadku v rokovacej sále, opoziční poslanci odmietajú rešpektovať rokovací poriadok a výzvy predsedajúceho, a to aj napriek ochote predkladateľa diskutovať o predmetnom návrhu. Dovoľujeme si vás požiadať, aby ste využili svoje oprávnenie a podľa § 35 ods. 7 zákona č. 350/1996 Z. z. o rokovacom poriadku navrhli ukončiť rozpravu k jednému bodu, k jedinému bodu 57. schôdze Národnej rady Slovenskej republiky. Rovnako si dovoľujeme požiadať Kanceláriu Národnej rady Slovenskej republiky, aby zabezpečila písomné publikovanie prejavov, ktoré chceli poslanci predniesť. Máme zato, že ide o bezprecedentné porušovanie rokovacieho poriadku zo strany opozičných politikov, ktoré nemá v histórii Slovenskej republiky obmenu. Rovnako vzhľadom na to, že Národná rada Slovenskej republiky nemá tzv. parlamentnú stráž, toto je jediné legálne riešenie, ktoré umožňuje zákon o rokovacom poriadku.“ V prípade, že by sme mali parlamentnú stráž, tak by som tých ľudí a tých poslancov, ktorí narúšajú riadny priebeh schôdze, by som ich dal vykázať a dal by som ich vyviesť zo sály. Nemáme (potlesk), nemáme to, nemáme to, bohužiaľ, v rokovacom poriadku (ruch v sále), prosím, utíšte sa, nemáme to v rokovacom poriadku, pevne verím, že veľmi rýchlo túto vec odstránime a takýto, takúto možnosť zavedieme. Teraz tunák má 30 podpisov, aby sme ukončili rozpravu. Takže teraz tu máme dve možnosti, buď budeme ďalej normálne pokračovať, a keď to nebude možné, na základe týchto 30 podpisov dám hlasovať o tom, že ukončíme rozpravu a budeme hlasovať zajtra o jedenástej. Takže dávam poslednú možnosť, otvorím teraz rozpravu, vyzvem pána podpredsedu Blanára ako akt abo gesto dobrej vôle, aby mohol prečítať teraz, teraz stanovisko pána generálneho prokurátora, a potom budeme rokovať ďalej tak, ako sme sa dohodli. V prípade, že tu bude, bude priebeh narúšaný, využijem, dám hlasovať, plénum rozhodne a... (Opoziční poslanci už neblokujú rečnícky pult, zástavu Slovenskej republiky prevesili cez rečnícky pult a sadli si, a to poslanec Krupa na miesto predkladateľa a poslanec Medvecký na miesto spravodajcu.) Nech sa páči, máte slovo.
V. Veteška, podpredseda NR SR: (2003-11-07):
Teraz má slovo pani poslankyňa Belohorská. I. Belohorská, poslankyňa: Ďakujem pekne, pán predsedajúci. Pán minister, dovoľte mi, aby som vám povedala inú vec, ktorú ste si možno v predchádzajúcom období nevšimli. Keď sa privatizovali banky, a teda robila sa transformácia bankového systému, tá istá vláda, v ktorej sedíte, do bánk napumpovala 120 miliárd a vy robíte veľké víťazstvo z toho, že ste získali 3,4 miliardy. Ešte raz. Toto bolo dané z verejných zdrojov, teda z príjmov štátu, zatiaľ čo vy ste získali peniaze práve z práce tých ľudí, ktorí sú teraz najviac tlačení.  Upozorňujem vás, že keď sa oddlžili banky, tak vtedy napriek tomu všetkému mali predstavitelia alebo teda zamestnanci v bankovom sektore najvyšší, štatisticky najvyšší priemerný plat. Riaditelia mali dvesto- až tristotisícové platy. O takýchto platoch sa zdravotníckym pracovníkom ani tým, ktorí operujú srdcia, ani tým, ktorí operujú mozgy a robia najťažšie zákroky transplantácií, ani nesníva.  Oddlženie bánk sa nedotklo klientov týchto bánk, ale vy sa dotýkate svojimi opatreniami všetkých tých, ktorí sú potrební. Vám ako lekárovi nebudem vysvetľovať, čo je to jatrogénne poškodenie a verte, že každý váš krok je ťažkým jatrogénnym poškodením zdravotného stavu obyvateľstva. A upozorňujem vás, lebo som si prečítala v dnešných novinách, že hovoríte o tom, že sa podarilo vyjadriť zdravie ako finančnú hodnotu alebo v takom zmysle slova. Nie, vás ešte stále ako ministra tejto vlády drží ústava a ústava hovorí o tom, že právo na zdravie... (Potlesk.)
Drdul, Dominik, poslanec NR SR (2022-06-29):
Pán predseda, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, ktorý zároveň určuje aj ako gestorský výbor s tým, že gestorský výbor prerokuje návrh zákona do 12. septembra 2022.
Hrušovský, Pavol, podpredseda NR SR (2010-10-13):
Hlasujeme, páni poslanci, o návrhu prerokovať zákon v druhom čítaní. (Hlasovanie.) 142 prítomných, 77 za, 54 proti, 11 sa zdržalo. Návrh zákona do druhého čítania sme schválili. Prosím o ďalší návrh.
Dostál, Ondrej, poslanec NR SR (2016-04-27):
Pani poslankyňa Grausová, Slovenský štát bol fašistický a vy ste svojou reakciou potvrdili, že fašistická je aj vaša strana, keď ma tu obviňujete, že boľševické nezmysly. Škoda, že ste nepovedali žido-boľševické, to by bolo primeranejšie. A pán poslanec Kollár a pán poslanec Pčolinský, ja sa síce nepovažujem za liberála, ale za liberálneho konzervatívca, ale možno z vášho pohľadu liberál som. V žiadnom prípade som vás nechcel kárať, v žiadnom prípade som vám nechcel vyčítať, že máte iný postoj na toto ako ja. Ja to plne rešpektujem a ja som to nespochybňoval, ja som iba sa pokúsil o mierne vtipnú reakciu na Gábora Gála a teda som mu chcel dať nejakú cestu, ako by poslanci MOST-u mohli to podporiť bez toho, aby to bolo vnímané ako rozbíjanie koalície. Ak sa vás to dotklo, tak sa vám ospravedlňujem. Ja síce s vami tiež nesúhlasím, ale rešpektujem, že máte na toto iný názor, a nebolo mojím úmyslom vás dehonestovať. Pani poslankyňa Pfundtner, no toto je zase tá bolestínska reakcia. Ešte raz, my teraz nie sme s vami vo vládnej koalícii, my sa usilujeme potopiť vládu, my sa usilujeme rozbiť vládnu koalíciu. Čím skôr táto vláda odíde, tým lepšie pre Slovensko. A nakoniec môj najobľúbenejší poslanec SMER-u Číž, ktorý tu už nie je, myslím, tak tam je to tiež nedorozumenie. Občianska spoločnosť nie je proti národnostným menšinám, práve naopak, národnostné menšiny sú úplne prirodzenou súčasťou občianskej spoločnosti. Práva Slovákov na sebaurčenie v mojom chápaní boli plne a dobre realizované v rámci, v rámci Československa. A vy si protirečíte, keď hovoríte, že, že štát je územný celok, a hovoríte o práve Slovákov, nie občanov Slovenskej republiky. No tak buď, alebo. Buď občania... (Prerušenie vystúpenia časomerom.)
Kalmárová, Viera, poslankyňa NR SR (2024-06-27):
Ďakujem za slovo. Chcem sa veľmi pekne poďakovať pani Jaurovej za to, že celkom pekne na malom priestore zhrnula tie absurdné prvky celého procesu. Ale ešte viac sa chcem poďakovať predkladateľom týchto zákonov, teda tých zákonov, ktoré sa dotýkajú podpory resp. nepodpory umenia, za príležitosť oprášiť si poznatky o znakoch absurdnej drámy. Možno si ešte pamätáte niektoré z diel Becketta, Ionesca, kde hlavné postavy prichádzajú odnikiaľ a nikam nesmerujú. A to budem ilustrovať výrokom predkladateľa, ktorý zdôraznil, že producenti tým nie sú nadšení, ale vedia s tým žiť, lebo síce ich práci to nepomôže, ale ani ju nezhorší. V absurdných drámach je jazyk postáv chaotický, jedna replika nenadväzuje na druhú, na otázky neodpovedajú, ich jazyk je plný nezmyslov a fráz. A opäť jeden príklad z výrokov, ktoré odzneli v tejto debate. Citujem: „Hľadali sme subtílnejšie riešenie, ktoré by mohlo tento legitímny cieľ zabezpečiť. A to subtílne riešenie sa našlo prostredníctvom bagra, ktorým boli pozmeňujúce návrhy.“ A čo je príznačné pre nás divákov tejto absurdnej drámy? Opäť jeden z typických znakov, výpovede a konanie hlavných postáv sa niekoľkokrát opakujú, čím sa u divákov zvyšuje pocit beznádeje a chodenia v kruhu. Tak takto to vyzerá. (Potlesk.)
G. Gál, poslanec: (2009-04-24):
Nemyslím si, že osvienčimská lož má vypadnúť z nášho Trestného zákona, lebo národ, ktorý sa nepoučí z chýb z minulosti, je náchylný asi tieto chyby zopakovať. A práve genocída sa začala z toho, že tu bola taká sloboda prejavu, také hanobenie a také prístupy do práv iných, kde už spoločnosť nevedela povedať zásadné nie, lebo neboli na to páky.
T. Cabaj, podpredseda NR SR: (2009-06-25):
Slovo má pani poslankyňa Jana Vaľová, pripraví sa Zdenka Kramplová.
A. Belousovová, podpredsedníčka NR SR: (2009-06-23):
Prosím určeného spoločného spravodajcu z výboru pre financie, rozpočet a menu pána poslanca Michala Lukšu, aby informoval Národnú radu Slovenskej republiky o výsledku rokovania výborov aj o tomto návrhu vlády.
Dostál, Ondrej, poslanec NR SR (2019-05-15):
V rozprave nevystúpil žiadny poslanec, nepadli žiadne procedurálne ani iné návrhy. Pán predsedajúci, dajte, prosím, hlasovať o tom, že Národná rada prerokuje návrh zákona v druhom čítaní.
Laššáková, Jana, podpredsedníčka NR SR (2015-03-20):
Prezentujme sa a hlasujeme. (Hlasovanie.) Prítomných 124 poslancov, za návrh hlasovalo 76, proti boli 5 poslanci, zdržalo sa 43 poslancov. Konštatujem, že Národná rada schválila navrhované uznesenie. Pokračujeme hlasovaním o bode 46 schváleného programu, ktorým je prvé čítanie o návrhu poslancov Brocku a Přidala na vydanie zákona, ktorým sa mení a dopĺňa zákon č. 595/2003 Z. z. o dani z príjmov, tlač 1414. Prosím spravodajcu z výboru pre financie a rozpočet poslanca Pavla Zajaca, aby hlasovanie uviedol. Nech sa páči, pán spravodajca. (Hlasovanie o návrhu poslancov Národnej rady Slovenskej republiky Júliusa Brocku a Alojza Přidala na vydanie zákona, ktorým sa mení a dopĺňa zákon č. 595/2003 Z. z. o dani z príjmov a o zmene a doplnení niektorých zákonov v znení neskorších predpisov , tlač 1414.)
B. Bugár, podpredseda NR SR: (2005-12-13):
Pán navrhovateľ, chcete sa vyjadriť k rozprave? Nie. Pán spravodajca, chcete sa vyjadriť k rozprave? Nech sa páči, máte slovo.
Hort, Milan, podpredseda NR SR (2010-11-30):
Pán minister, prepáčte. Prosím vás všetkých, ktorí ste prišli na hlasovanie, prebieha záverečná reč pána ministra a podpredsedu vlády, skúsme ho tolerovať a úctivo sa k sebe správať. Ďakujem pekne.
Laššáková, Jana, podpredsedníčka NR SR (2013-09-17):
Ďakujem. Pán poslanec Kadúc.
Maďarič, Marek, minister kultúry SR (2015-07-01):
Ďakujem za slovo, pán predseda. To sme už v druhom čítaní, takže ja sa veľmi stručne vyjadrím, keďže na výbore aj, samozrejme, v pléne som o tom hovoril. Návrh zákona zavádza systém a štruktúrované systémové väzby do doteraz výrazne dezintegrovaného a tým pádom destabilizovaného prostredia. V záujme zdôraznenia kultúrnej podstaty obsahového zamerania osvetovej činnosti a v súvislosti s pôsobnosťou ministerstva kultúry navrhujeme zaviesť užšie špecifikovaný pojem kultúrno-osvetová činnosť, ktorý sa bežne používa v súčasnej kultúrno-spoločenskej a výchovno-vzdelávacej praxi. Návrh zákona implementuje pojem nehmotné kultúrne dedičstvo a záväzky Slovenskej republiky vyplývajúce z Dohovoru na ochranu nehmotného kultúrneho dedičstva a Dohovoru o ochrane a podpore rozmanitosti kultúrnych prejavov. Návrh zákona presnejšie vymedzuje činnosť a pôsobnosť kultúrno-osvetového zariadenia, čo v súčasnosti platný zákon neupravuje. Ustanovuje základné činnosti Národného osvetového centra ako kultúrno-osvetového zariadenia so všeobecným zameraním a celoštátnou pôsobnosťou a Slovenskej ústrednej hvezdárne ako kultúrno-osvetového zariadenia so špecializovaným zameraním s celoštátnou pôsobnosťou. Zavádza evidenciu v oblasti kultúrno-osvetovej činnosti, pre samosprávne kraje stanovuje novú povinnosť určiť vybrané kultúrno-osvetové zariadenie, ktoré bude zodpovedať za evidenciu v oblasti kultúrno-osvetovej činnosti na úrovni samosprávneho kraja. Predmetné ustanovenie bolo odsúhlasené so zástupcami samosprávnych krajov. Takisto chcem zdôrazniť, že aj pri tvorbe tohto zákona ministerstvo vytvorilo priestor na participatívny proces tvorby textu zákona, komunikačnú platformu na vyjadrenie návrhu a pripomienok všetkých zúčastnených. Ďakujem.